Forslag til RAADETS AFGOERELSE om definition af 4-MTA som en ny form for syntetisk narkotika, der skal underlaegges kontrolforanstaltninger og strafferetlige foranstaltninger (99/.../RIA)

BEGRUNDELSE

I. INDLEDNING

Europa-Kommissionen paaskoenner den rapport om vurdering af risikoen ved4-MTA, som er udarbejdet inden for rammerne af den faelles aktion af 16. juni 1997 (97/396/RIA) om nye former for syntetisk narkotika (EFT L 167 af 25.6.1997), og som formandskabet anmodede om i februar 1999.

Risikoen ved 4-MTA (P-Metyltioamfetamin eller 4-Metyltioamfetamin) blev vurderet paa det saerlige moede, der var indkaldt til af EONN (Det Europaeiske Overvaagningscenter for Narkotika og Narkotikamisbrug) i Det Videnskabelige Udvalgs regi (Lissabon den 18.-19. maj 1999). Dette er det andet eksempel paa en risikovurdering foretaget i henhold til artikel 4 i den faelles aktion.

4-MTA blev foerst identificeret i 1997 i Nederlandene og Det Forenede Kongerige. Det er paa nuvaerende tidspunkt undergivet kontrol i to medlemsstater. Det er ikke i oejeblikket opfoert paa nogen af listerne i De Forenede Nationers Konvention af 1971 om psykotrope stoffer. 4-MTA anvendes ikke til industrielle formaal. Dets praekursorer saelges frit og synes ikke at have psykoaktive virkninger.

II. RISICI VED 4-MTA

Kommissionen har noeje studeret konklusionerne i rapporten om vurdering af risikoen ved MTA, som fastslaar, at der er tale om et kraftigt psykoaktivt stof uden nogen aabenbar terapeutisk vaerdi. Det er sat i forbindelse med fem doedsfald i EU og ti tilfaelde uden doedelig udgang, men som kraevede hospitalsindlaeggelse. Der er i visse tilfaelde rapporteret kollaps i aandedraetsorganerne. Da virkningen indtraeder med en vis forsinkelse, fristes brugerne til at indtage flere piller, hvilket oeger risikoen for overdosis. Samtidig indtagelse af alkohol, MDMA, amfetamin eller ephedrin synes ogsaa at oege risikoen. I sammenligning med MDMA forekommer 4-MTA at vaere forbundet med en hoejere risiko for akutte virkninger, saasom negative reaktioner og overdosis.

Hvad angaar de kriminologiske aspekter, har tre medlemsstater (Belgien, Det Forenede Kongerige og Nederlandene) beslaglagt betydelige maengder af4-MTA-piller, medens Tyskland har beslaglagt mindre maengder. I to medlemsstater er der konstateret ulovlig handel med 4-MTA i kombination med andre ulovlige stoffer. Ifoelge visse rapporter er dette en stigende tendens.

III. FORSLAGET TIL RAADETS AFGOERELSE

Paa baggrund af ovenstaaende faktorer finder Kommissionen, at det er noedvendigt at tage initiativ til at foreslaa Raadet, at 4-MTA underlaegges kontrolforanstaltninger og strafferetlige foranstaltninger paa EU-plan, som omhandlet i artikel 5, stk. 1, tredje afsnit, i den faelles aktion af 16. juni 1997 (97/396/RIA) om nye former for syntetisk narkotika.

Et udkast til Raadets afgoerelse er vedlagt som bilag.

Forslag til RAADETS AFGOERELSE om definition af 4-MTA som en ny form for syntetisk narkotika, der skal underlaegges kontrolforanstaltninger og strafferetlige foranstaltninger (99/....../RIA)

RAADET FOR DEN EUROPAEISKE UNION HAR -

under henvisning til traktaten om Den Europaeiske Union,

under henvisning til den faelles aktion 97/396/RIA af 16. juni 1997 vedtaget af Raadet paa grundlag af artikel K.3 i traktaten om Den Europaeiske Union vedroerende udveksling af oplysninger, risikovurdering og kontrol med nye former for narkotika (1), saerlig artikel 5, stk. 1,

(1) EFT L 167 af 25.6.1997, s. 1.

under henvisning til Kommissionens initiativ, og

ud fra foelgende betragtninger:

(1) paa grundlag af artikel 4, stk. 3, i den faelles aktion 97/396/RIA er der udarbejdet en rapport af Det Europaeiske Overvaagningscenter for Narkotika og Narkotikamisbrug (EONN) om risikovurdering af 4-MTA (P-Metyltioamfetamin eller 4-Metyltioamfetamin);

(2) 4-MTA er et amfetaminderivat, der i sammenligning med MDMA (methylendioxymethamfetamin) synes at vaere forbundet med en hoejere risiko for akutte virkninger, saasom negative reaktioner og overdosis; i Den Europaeiske Union er det blevet sat i forbindelse med et antal doedsfald og med tilfaelde uden doedelig udgang, men som har kraevet hospitalsindlaeggelse;

(3) 4-MTA er identificeret som en sundhedsrisiko i flere medlemsstater; det er i oejeblikket underlagt kontrol i to medlemsstater;

(4) 4-MTA er et kraftigt psykoaktivt stof, som ikke paa nuvaerende tidspunkt er opfoert paa nogen af listerne i De Forenede Nationers Konvention af 1971 om psykotrope stoffer; det udgoer en lige saa stor trussel for folkesundheden som stofferne paa liste I og II og har ikke nogen aabenbar terapeutisk vaerdi;

(5) der er i visse medlemsstater konstateret ulovlig handel med 4-MTA i kombination med andre ulovlige stoffer;

(6) Medlemsstaterne boer underlaegge 4-MTA de kontrolforanstaltninger og strafferetlige foranstaltninger, for hvilke der er hjemmel i deres lovgivning, som opfylder deres forpligtelser i henhold til FN-konventionen af 1971 om psykotrope stoffer med hensyn til de stoffer, der er opfoert paa liste I og II i denne konvention -

TRUFFET FOELGENDE AFGOERELSE:

Artikel 1

Medlemsstaterne traeffer de noedvendige foranstaltninger til, i overensstemmelse med deres nationale lovgivning, at underlaegge 4-MTA (P-Metyltioamfetamin eller4-Metyltioamfetamin) de kontrolforanstaltninger og strafferetlige foranstaltninger, for hvilke der er hjemmel i deres lovgivning, som opfylder deres forpligtelser i henhold til FN-konventionen af 1971 om psykotrope stoffer med hensyn til de stoffer, der er opfoert paa liste I og II i denne konvention.

Artikel 2

Medlemsstaterne traeffer, jf. artikel 5, stk. 1, tredje afsnit, i den faelles aktion 97/396/RIA, de i artikel 1 omhandlede foranstaltninger senest tre maaneder efter den dato fra hvilken denne afgoerelse faar virkning.

Artikel 3

Denne afgoerelse offentliggoeres i De Europaeiske Faellesskabers Tidende.

Den traeder i kraft dagen efter offentliggoerelsen.

Udfaerdiget i Bruxelles, den

Paa Raadets vegne

Formand